**KISKŐRÖS VÁROS KÉPVISELŐ-TESTÜLETE**

4-5/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. április 01-jén (péntek) 7:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Horváth János, Kudron Tamás, Markó Ferenc, Nikléczi Gábor, Pethő Attila, Pohankovics András, Szedmák Tamás, Ungvári Ferenc képviselők (10 fő)

dr. Turán Csaba jegyző

Bacskai Klára jegyzőkönyvvezető

**Meghívottként részt vett:** Franczia László a Kiskunhalasi Szakképzési Centrum Kiskőrösi Wattay Technikum és Kollégium igazgatója,

Aszódi János, Fodor Tamás a Bizottságok nem képviselő tagjai,

Szlanka Pálné a Polgármesteri Hivatal munkatársa

**Távol maradt:** Szlovák Pál képviselő (1 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal a napirendet az alábbiak szerint fogadta el:

**N A P I R E N D:**

1. A KISKUNHALASI SZAKKÉPZÉSI CENTRUM TÁMOGATÁSI KÉRELMÉNEK ELBÍRÁLÁSA

**Előterjesztő:** Polgármester

**Előadó:** Pénzügyi osztályvezető

1. **napirend**

A KISKUNHALASI SZAKKÉPZÉSI CENTRUM TÁMOGATÁSI KÉRELMÉNEK ELBÍRÁLÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** köszöntötte az ülésen **Franczia Lászlót a Kiskunhalasi Szakképzési Centrum Kiskőrösi Wattay Technikum és Kollégium igazgatóját.**

**Domonyi László polgármester** az előterjesztés kiegészítéseként elmondta, hogy a Kiskunhalasi Szakképzési Centrum támogatási kérelmet nyújtott be Kiskőrös Város Önkormányzata részére a Kiskőrösi Wattay Technikum és Kollégium tagintézményben épülő új tornacsarnok beruházás megvalósítása céljából, mivel a megvalósításánál többletforrás igénye merült fel. Az új tornacsarnok a Kiskőrös belterület 2560 hrsz-ú ingatlanon kerül megvalósításra, mely Kiskőrös Város Önkormányzatának tulajdona. Az igényelt támogatási összeg nettó 32.286.951,- Ft + ÁFA, összesen bruttó 41.004.427,- Ft. A tornacsarnok eredeti tervének két része került módosításra, egyrészt a menekülési útvonalak lettek nagyobb létszámra áttervezve, illetve egy rendkívül lábkímélő sportpadló kerül beépítésre. Ezen módosítások tervezési és kivitelezési költségeit viselné az Önkormányzat.

A továbbiakban a határozat-tervezet mellékletét képező támogatási szerződés szóbeli kiegészítéseként elmondta, hogy Csúzdi Zoltán kancellár képviseleti jog helyett egyetértési jogát gyakorolja a szerződés aláírásakor, a Kiskőrösi Wattay Technikum és Kollégium a centrum részeként működő szakképző intézmény, nem tagintézmény a megnevezése, Bozár Sándor gazdasági vezető teljes neve Bozár Sándor László.

**Nikléczi Gábor** a Társadalompolitikai Bizottság tagja, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Ungvári Ferenc** a Pénzügyi Bizottság tagja, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Szedmák Tamás alpolgármester** afelől érdeklődött, hogy a módosítások következtében a tornacsarnok befogadó képessége mennyire növekedik.

**Franczia László a Kiskunhalasi Szakképzési Centrum Kiskőrösi Wattay Technikum és Kollégium igazgatója** válaszában elmondta, hogy az eredeti terv szerint a csarnok csak 300 fő befogadására lett volna alkalmas, ami egy iskolai rendezvény megtartásához is rendkívül kicsi lenne, nagyobb városi vagy sportrendezvényt pedig már nem lehetne megvalósítani benne. A módosításokat követően a tornacsarnok 1000 fő befogadására lesz alkalmas.

**Horváth János képviselő** a tornacsarnok átadásának határideje felől érdeklődött.

**Franczia László a Kiskunhalasi Szakképzési Centrum Kiskőrösi Wattay Technikum és Kollégium igazgatója** válaszában elmondta, hogy az eredeti tervben szeptember vége szerepelt, de az említettek miatt a szerződés módosítása szükséges, melynek következtében a kivitelező a kivitelezés befejezésének időpontját 2022. karácsonyára ígérte.

**Domonyi László polgármester** az elhangzottakra reagálva elmondta, hogy a kivitelezést követően üzemeltetési illetve sportcsarnok használati szerződés is kerül majd megkötésre.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**33/2022. sz. Képv. test. hat.**

A Kiskunhalasi Szakképzési Centrum támogatási kérelmének elbírálása

**HATÁROZAT**

A Képviselő-testület

1. egyetért azzal, hogy a Kiskőrös Város Önkormányzata a Kiskunhalasi Szakképzési Centrum részére nettó 32.286.951,- Ft + ÁFA, összesen bruttó 41.004.427 Ft összegű támogatást nyújtson Kiskőrös Város Önkormányzatának 2022. évi költségvetése terhére a Kiskőrösi Wattay Technikum és Kollégium tagintézményben épülő új tornacsarnok beruházás megvalósítása céljából.
2. felkéri a Polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a támogatási szerződés aláírására.

**Felelős:** polgármester

**Határidő:** azonnal

*Melléklet a 33/2022. sz. Képviselő-testületi határozathoz*

**KISKŐRÖS VÁROS ÖNKORMÁNYZATA**

6200 Kiskőrös, Petőfi Sándor tér 1.



|  |  |
| --- | --- |
| Ügyiratszám: 4233-3/2022. | Melléklet: Támogatás elszámolása nyomtatvány |
| Ügyintéző: Szlanka Pálné | Felhatalmazó levél |

**TÁMOGATÁSI SZERZŐDÉS**

amely létrejött egyrészről

**Kiskőrös Város Önkormányzata**

Székhely: 6200 Kiskőrös, Petőfi Sándor tér 1.

Adószám: 15724784-2-03

Törzsszám: 724782)

Képviseli: **Domonyi László Mihály polgármester** és **dr. Turán Csaba jegyző**

mint támogató (a továbbiakban: **Támogató**)

másrészről

**Kiskunhalasi Szakképzési Centrum**

Székhely: 6400 Kiskunhalas, Kazinczy u. 5.

Adószám: 15832025-2-03

OM azonosító: 203042

Képviseli: **Papp Gyula főigazgató**

mint kedvezményezett (a továbbiakban: **Kedvezményezett**)

(a továbbiakban együtt: Felek) között alulírott helyen és napon a következő feltételekkel:

1. Támogató a Kedvezményezettnek Kiskőrös Város Önkormányzatának a Város 2022. évi költségvetéséről szóló 3/2022. (II.24.) önkormányzati rendelete (a továbbiakban: költségvetési rendelet) *„Kiskunhalasi Szakképzési Centrum Kiskőrösi Wattay Technikum és Kollégium támogatása”* előirányzatának terhére támogatást nyújt.
2. A támogatás célja: Kiskőrösi Wattay Technikum és Kollégium a centrum részeként működő szakképző intézményben (OM azonosító :203042015) Kiskőrös város belterületén új tornacsarnok megvalósítása. (Kormányzati funkció száma, elnevezése a 15/2019. (XII.7.) PM rendelet szerint: 081030 Sportlétesítmények fejlesztése támogatása”)
3. A vissza nem térítendő támogatás összege: **nettó 32 286 951,- Ft + ÁFA, összesen bruttó 41 004 427 Ft**, amelyet a Polgármesteri Hivatal Pénzügyi Osztálya Kedvezményezett számára a támogató költségvetési elszámolási számlájáról átutalással a kedvezményezett Magyar Államkincstárnál vezetett 10025004-00335247-00000000 számú előirányzat-felhasználási keretszámlájára utal át **2022. április 04. napjáig**.
4. Kedvezményezett a támogatást kizárólag a megjelölt cél(ok)ra fordíthatja, más személy vagy szervezet részére támogatásként tovább nem adhatja. A támogatás célnak megfelelő felhasználását Kiskőrös Város Önkormányzat jogosult a helyszínen ellenőrizni.
5. A fel nem használt támogatást Kedvezményezettnek Támogató számlájára vissza kell fizetnie.
6. Az elszámolást a Képviselő-testület Pénzügyi Bizottsága ellenőrzi és dönt annak elfogadásáról.
7. Az elszámolás az alábbi dokumentumok benyújtásával történik:

* Mellékelt „Támogatás elszámolása” nyomtatvány
* Kedvezményezett nevére és címére kiállított, képviselője által hitelesített számviteli bizonylatok másolatai

A hitelesítést megelőzően a kedvezményezett képviselője által az eredeti számviteli bizonylatok záradékolása szükséges. A záradék szövege: *„……………,- Ft a 4233-3/2022. iktatószámú támogatási szerződés terhére elszámolva”*.

1. Az elszámolást Kiskőrös Város Képviselő-testülete Pénzügyi Bizottságának referenséhez (6200 Kiskőrös, Petőfi Sándor tér 1. emelet 4.) kell benyújtani.
2. Az elszámolás benyújtásának határideje: legkésőbb **2023. február 28. napja**.
3. Kedvezményezett köteles az érvényes adó és társadalombiztosítási szabályokat betartani. Támogató és Kedvezményezett kötelesek továbbá a támogatással kapcsolatos iratokat, valamint a támogatás felhasználását alátámasztó bizonylatokat teljeskörűen az elszámolás elfogadását követő öt évig megőrizni.
4. Kedvezményezett polgári és büntetőjogi felelőssége tudatában a szerződés aláírásával nyilatkozik, hogy nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.
5. A támogatást Kedvezményezett részére történő átutalás időpontjától a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamattal növelten kell visszafizetnie Támogató számlájára, amennyiben Kedvezményezett nem számol el megfelelően a támogatás felhasználásáról.
6. Jelen támogatási szerződés 2. sz. mellékletét képezi a Támogató által benyújtható azonnali beszedési megbízás jogát tartalmazó – a Kedvezményezett pénzforgalmi szolgáltatója által igazolt – felhatalmazó levél. A Támogató az azonnali beszedés jogát a Kedvezményezett szerződésszegése miatti visszafizetési kötelezettségének beállta esetén azonnal alkalmazhatja. A Felhatalmazó levelet 4 eredeti példányban a Kedvezményezett a szerződés aláírásával egyidejűleg a Támogató rendelkezésére bocsátja. Nem teljesítés esetén a visszafizetendő összeget és annak kamatait az állami adóhatóság megkeresésre adók módjára hajtja be.
7. Az államháztartásról szóló 2011. évi CXCV. tv. (továbbiakban: Áht.) 53. § rendelkezése szerint, amennyiben Kedvezményezett az előírt beszámolási kötelezettségének határidőben nem vagy nem megfelelő módon tesz eleget, a kötelezettség teljesítéséig a támogatás finanszírozását fel kell függeszteni.
8. Kedvezményezett indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani Támogatóhoz, legkésőbb az elszámolási határidő lejártáig. A támogatási szerződés módosításáról Támogató dönt.
9. Kedvezményezett jelen megállapodás aláírásával tudomásul veszi, hogy az információs önrendelkezési jogról és az információszabadságról szóló 2011. évi CXII. törvény rendelkezései alapján Támogató a támogatás kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a Város honlapján közzéteszi, és az adatok hozzáférhetőségét öt évig biztosítja.

17. Kedvezményezett kijelenti:

1. jelen támogatási szerződésben foglalt adatok, információk teljes körűek, valódiak, hitelesek
2. jelen támogatási megállapodásban meghatározott pénzügyi bizonylatokat, számlákat más támogató felé nem számolja el

18. Kedvezményezett név, cím, gazdálkodási forma, bankszámlaszám változásait, valamint az

ellene indult csőd-, felszámolási és végelszámolási eljárást is a tudomására jutástól számított

nyolc napon belül köteles Támogatónak írásban bejelenteni. A bejelentés elmulasztásából

eredő károkért a felelősséget Kedvezményezett viseli.

1. Támogató a szerződéstől eláll, amennyiben tudomására jut, hogy Kedvezményezett valótlan adatot/adatokat szolgáltatott.
2. A támogatás a mindenkor hatályos közbeszerzési törvény, és az általános forgalmi adóról szóló törvény szabályai szerint használható fel.
3. A támogatott új tornacsarnok a szabad kapacitásai terhére a város egyéb rendezvényeire is használható, mely használat részletes szabályait külön megállapodásban szükséges rögzíteni.
4. Jelen szerződésben nem szabályozott kérdésekben a Ptk., az Nvtv., Áht., az államháztartásról szóló törvény végrehajtásáról szóló 368/2011 (XII.31.) Korm. rendelet, szabályai az irányadóak.
5. Az esetlegesen felmerülő jogvitákkal kapcsolatban a szerződő felek a Kiskőrösi Járásbíróság kizárólagos illetékességét kötik ki.

A jelen szerződés 4 számozott oldalból áll és 4 eredeti, egymással megegyező példányban készült, melyből 2 példány Támogatót, 2 példány Kedvezményezettet illet meg.

Felek a szerződést elolvasás és értelmezés után, mint akaratukkal mindenben megegyezőt jóváhagyólag, cégszerűen aláírják.

Kiskőrös, 2022. március ....

Támogató Kedvezményezett

Domonyi László Mihály Dr. Turán Csaba Papp Gyula

polgármester jegyző főigazgató

Egyetértek:

…………………………..

Csúzdi Zoltán

kancellár

Pénzügyileg ellenjegyzem: Pénzügyileg ellenjegyzem:

Kiskőrös, 2022. március…...

…………………………… …………………………….

Szlanka Pálné Bozár Sándor László

pénzügyi osztályvezető gazdasági vezető

A Támogatási szerződés 1. sz. melléklete

…………………………………… (*támogatott neve, címe)*

……………………………………

……………………………………

**Kiskőrös Város Képviselő -Testülete**

**Pénzügyi Bizottsága**

**Támogatás elszámolása**

A **………………… számú** támogatási szerződés alapján kapott **……….. Ft** összegű támogatás 202…... ……. negyedévi/félévi/évi\* elszámolására a mellékelt összesítőn szereplő, összesen **…………… forint** összegű számlák másolatát\*\* nyújtjuk be.

Támogatás célja: ……………………………………………………………………………….

Kiskőrös, 202…. ……………….

Tisztelettel:

**Elszámolás átvételének igazolása:**

Átvette: ………………………. *név*

202…..………………… *átvétel dátuma*

Készült 2 példányban.

1. Pénzügyi bizottság példánya

2. Támogatott példánya

\* a megfelelő rész aláhúzandó

\*\* a számla másolatra kérjük ráírni a következőt: „*A másolat az eredeti bizonylatról fénymásolással készült, azzal mindenben megegyező*.”

A hitelesítést megelőzően szükséges a támogatott képviselője által az eredeti számviteli bizonylatok záradékolása – *„……... Ft a ……/20…... iktatószámú támogatási szerződés terhére elszámolva*”.

**1. melléklet**

**Számla összesítő**

|  |  |  |  |
| --- | --- | --- | --- |
| **Sorszám** | **Számla sorszáma** | **Számla kibocsátó megnevezése** | **Számla összege**  **Ft-ban** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |
| **10.** |  |  |  |
| **11.** |  |  |  |
| **12.** |  |  |  |
| **13.** |  |  |  |
| **14.** |  |  |  |
| **15.** |  |  |  |
| **16.** |  |  |  |
| **17.** |  |  |  |
| **18.** |  |  |  |
| **19.** |  |  |  |
| **20.** |  |  |  |
| **Összesen:** | | |  |

**Kiskőrös, 202…. ……………..**

**…………………………………**

A Támogatási szerződés 2. sz. melléklete

**FELHATALMAZÓ LEVÉL**

Tisztelt

Magyar Államkincstár Bács-Kiskun Megyei Igazgatóság

…………………………………………

(pénzforgalmi szolgáltató neve, címe)

Tájékoztatom Önöket, hogy Kiskőrös Város Önkormányzatával, 2022. március . napján, 4233-3/2022. számú támogatási szerződés kerül megkötésre.

Megbízom Önöket az alább megjelölt fizetési számlánk terhére Támogató által benyújtandó beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése: | Kiskunhalasi Szakképzési Centrum |
| Felhatalmazással érintett előirányzat-felhasználási keretszámla száma: | 10025004-00335247-00000000 |
| Kedvezményezett neve: | Kiskőrös Város Önkormányzata |
| Kedvezményezett fizetési számlájának pénzforgalmi jelzőszáma: | 10400621-00027753-00000008 |

A felhatalmazás időtartama a szerződéskötés napjától visszavonásig.

A beszedési megbízáshoz csatolni kell a Támogatási Szerződés hiteles másolatát.

További feltételek:

1. beszedési megbízásonkénti értékhatár: bruttó 41.004.427 Ft fedezethiány esetén a sorba állítás időtartama legfeljebb: 35 nap
2. a felhatalmazás a felhatalmazó levél időtartama alatt csak a Kedvezményezett írásbeli hozzájárulásával vonható vissza

Kelt: Kiskőrös, .......... év ............... hó ... nap

............................................

Fizető fél számlatulajdonos

A fentieket, mint a Fizető fél számlatulajdonos pénzforgalmi szolgáltatója, nyilvántartásba vettük.

Kelt,……………………………………….., …….év, ………………………….hó, ………nap.

……………………………

pénzforgalmi szolgáltató

További kérdés, hozzászólás nem volt, így **Domonyi László polgármester** az ülést 07:15 órakor bezárta.

Kmf.

Domonyi László dr. Turán Csaba

polgármester jegyző